Document ID: 32003R2276

Ir-Regolament tal-Kummissjoni (KE) Nru 2276/2003
tat-22 ta' Diċembru 2003
li jiftaħ kwoti ta' tariffi u jistabbilixxi d-dazji applikabbli fi ħdan dawn il-kwoti ta' tariffi għall-importazzjoni fil-Komunità Ewropea ta' ċerti prodotti agrikoli proċessati li joriġinaw fl-Eġittu
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KE) Nru 3448/93 tas-6 ta' Diċembru 1993 li jistabbilixxi l-arranġamenti kummerċjali li japplikaw għal ċerti oġġetti li jirriżultaw mill-ipproċessar ta' prodotti agrikoli [1], kif l-aħħar emendat bir-Regolament (KE) Nru 2580/2000 [2], u partikolarment l-Artikolu 7(2) tiegħu,
Billi:
(1) Sakemm isseħħ il-konklużjoni tal-proċedura għar-ratifika u d-dħul fis-seħħ tal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, min- naħa waħda, u l-Eġittu, min-naħa l-oħra, iffirmat fil-25 ta' Ġunju 2001, ftehim fil-għamla ta' Skambju ta' Ittri kien ġie konkluż rigward l-applikazzjoni proviżorja tad-disposizzjonijiet tal-kummerċ stabbiliti fil-Ftehim ta' Assoċjazzjoni Ewro-Mediterranju ma' l-Eġittu, minn hawn 'il quddiem referut bħala "il-Ftehim", li għandu jidħol fis-seħħ fl-1 ta' Jannar 2004. Il-Kunsill approva l-Ftehim bid-Deċiżjoni tiegħu tad-19 ta' Diċembru 2003 li tikkonċerna l-applikazzjoni proviżorja tad-disposizzjonijiet tal-kummerċ u l-miżuri li jakkumpanjaw il-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, min-naħa waħda, u l-Eġittu, min-naħa l-oħra [3].
(2) Il-Ftehim għandu jieħu post id-disposizzjonijiet tal-kummerċ stabbiliti fil-Ftehim ta' Koperazzjoni bejn l-Istati Membri tal-Komunità Ekonomika Ewropea u l-Eġittu iffirmat fi Brussell fit-18 ta' Jannar 1977 [4] u fil-Ftehim bejn l-Istati Membri u l-Komunità Ewropea tal-Faħam u l-Azzar u l-Eġittu, iffirmat fi Brussell fit-18 ta' Jannar 1977 [5].
(3) Id-disposizzjonijiet tal-kummerċ stabbiliti fil-Ftehim jipprovdu għall-applikazzjoni ta' konċessjonijiet reċiproki li jirrigwardjaw id-dazji ta' l-importazzjoni għal ċerti prodotti agrikoli proċessati.
(4) Il-konċessjonijiet tal-Komunità għandhom x'jaqsmu ma' ċerti prodotti agrikoli proċessati li joriġinaw fl-Eġittu. Dawn il-konċessjonijiet għandhom jieħdu l-għamla ta' eżenzjoni totali mid-dazji, eżenzjoni mid-dazji ad valorem u t-tnaqqis minn dazji speċifiċi fil-kuntest tal-kwoti ta' tariffi annwali.
(5) Il-kwoti ta' tariffi annwali bażati fuq il-Ftehim għandhom ikunu miftuħa. Id-dazji applikabli fi ħdan dawn il-kwoti ta' tariffi annwali għandhom ikunu s-suġġett ta' kalkolazzjoni speċifika. Il-kalkolazzjoni għandha sseħħ bi qbil mar-Regolament tal-Kummissjoni (KE) Nru 1460/96 tal-25 ta' Lulju 1996 li jistabbilixxi regoli dettaljati għall-implimentazzjoni ta' l-arranġamenti tal-kummerċ preferenzali applikabbli għal-ċerti oġġetti li jirriżultaw mill-ipproċessar ta' prodotti agrikoli, kif hemm provvediment dwar dan fl-Artikolu 7 tar-Regolament tal-Kunsill (KE) Nru 3448/93 [6].
(6) Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jistabbilixxi disposizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunità [7] jistabbilixxi r-regoli għall-amministrazzjoni tal-kwoti ta' tariffi. Il-kwoti ta' tariffi miftuħa b'dan ir-Regolament preżenti għandhom ikunu amministrati bi qbil ma' dawk ir-regoli.
(7) Il-miżuri li hemm provvediment dwarhom f'dan ir-Regolament huma bi qbil ma' l-opinjoni tal-Kumitat ta' Ġestjoni dwar kwistjonijiet orizzontali li jikkonċernaw il-prodotti agrikoli proċessati li ma humiex elenkati fl-Anness I tat-Trattat,
ADOTTAT DAN IR-REGOLAMENT:
Artikolu 1
Il-kwoti annwali għall-prodotti li joriġinaw fl-Eġittu stabbiliti fl-Anness I huma b'hekk miftuħa mill-1 ta' Jannar 2004 sal-31 ta' Diċembru 2004 u mill-1 ta' Jannar sal-31 ta' Diċembru tas-snin segwenti permezz tal-kondizzjonijiet stabbiliti f'dak l-Anness.
Artikolu 2
Il-kwoti ta' tariffi tal-Komunità referuti fl-Artikolu 1 għandhom ikunu amministrati mill-Kummissjoni bi qbil ma' l-Artikoli 308a, 308b u 308c tar-Regolament (KEE) Nru 2454/93.
Artikolu 3
Id-dazji applikabbli fi ħdan il-kwoti ta' tariffi mill-1 ta' Jannar 2004 fuq l-importazzjoni ta' oġġetti li joriġinaw fl-Eġittu, koperti bl-Anness II, it-tabella 3, tal-Protokoll 3 tal-Ftehim bejn il-Komunità u l-Eġittu, huma stabbiliti fl-Annessi I, II u III ta' dan ir-Regolament.
Artikolu 4
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu jkun japplika mill-1 ta' Jannar 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta' Diċembru 2003.

Labels: 3
18
6